CELEX: 62011CN0262
Language: et
Date: 2011-05-26 00:00:00
Title: Kohtuasi C-262/11: Eelotsusetaotlus, mille on esitanud Administrativen sad Sofia-grad (Bulgaaria) 26. mail 2011 — Kremikovtsi AD versus Ministar na ikonomikata, energetikata i turizma ja zamestnik-ministar na ikonomikata, energetikata i turizma

6.8.2011   
            
            
               ET
            
            
               Euroopa Liidu Teataja
            
            
               C 232/18
            
         Eelotsusetaotlus, mille on esitanud Administrativen sad Sofia-grad (Bulgaaria) 26. mail 2011 — Kremikovtsi AD versus Ministar na ikonomikata, energetikata i turizma ja zamestnik-ministar na ikonomikata, energetikata i turizma
   (Kohtuasi C-262/11)
   2011/C 232/30
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Sofia-grad
   
      Põhikohtuasja pooled
   
   
      Kaebuse esitaja: Kremikovtsi AD
   
      Vastustajad: Ministar na ikonomikata, energetikata i turizma ja zamestnik-ministar na ikonomikata, energetikata i turizma (majandus-, energia- ja turismiminister ning majandus-, energia- ja turismiministri asetäitja)
   
      Eelotsuse küsimused
   
   
               1.
            
            
               Kas Euroopa lepingu ja eeskätt EL-Bulgaaria assotsiatsiooninõukogu otsuste sätted on kohaldatavad riigiabile, mis anti enne Bulgaaria Vabariigi ühinemist Euroopa Liiduga vastavalt Euroopa lepingu sätetele ja eeskätt vastavalt protokolli nr 2 artikli 9 lõikele 4, kui sellisel viisil antud riigiabi kokkusobimatuse hindamine toimub pärast Bulgaaria Vabariigi ühinemist Euroopa Liiduga? Kui vastus sellele küsimusele on jaatav, tuleb esitada järgmine küsimus:
               
                           a)
                        
                        
                           Kas ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli, mis puudutab Euroopa lepingu protokolli nr 2 artikli 9 lõikes 4 ette nähtud perioodi pikendamist, artikli 3 teist lõiku tuleb tõlgendada nii, et üksnes Euroopa Komisjon võib otsustada, kas restruktureerimiskava ja lisaprotokolli artikli 2 kohased kavad on täielikult täidetud ja kooskõlas Euroopa lepingu protokolli nr 2 artikli 9 lõike 4 nõuetega? Kui vastus sellele küsimusele on eitav, tuleb esitada järgmine küsimus:
                        
                     
                           b)
                        
                        
                           Kas ühelt poolt Euroopa ühenduste ja nende liikmesriikide ning teiselt poolt Bulgaaria Vabariigi vahel assotsiatsiooni loomist käsitleva Euroopa lepingu lisaprotokolli, mis puudutab Euroopa lepingu protokolli nr 2 artikli 9 lõikes 4 ette nähtud perioodi pikendamist, artikli 3 kolmandat lõiku tuleb tõlgendada nii, et Bulgaaria Vabariigi pädeval siseriiklikul asutusel on õigus teha otsus, millega nõutakse tagasi riigiabi, mis ei ole kooskõlas Euroopa lepingu protokolli nr 2 artikli 9 lõike 4 nõuetega? Kui Euroopa Kohus vastab sellele küsimusele eitavalt, tuleb esitada järgmine küsimus:
                        
                     
         
               2.
            
            
               Kas akti Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta V lisa konkurentsieeskirju puudutava osa punkti 1 sätet tuleb tõlgendada nii, et kõnealune riigiabi on „uus abi” sama lisa punkti 1 teise lõigu tähenduses? Kui vastus on jaatav, siis kas sellisel juhul tuleb sellisele „uuele abile” kohaldada ELTL artiklite 107 ja 108 (EÜ artiklid 87 ja 88) sätteid, mis käsitlevad riigiabi, ning määruse nr 659/1999 (1) sätteid?
               
                           a)
                        
                        
                           Kui vastus sellele küsimusele on eitav, tuleb esitada järgmine küsimus: kas ühinemisakti V lisas paikneva punkti 1 sätteid tuleb tõlgendada nii, et pädevad siseriiklikud asutused ei või võtta meetmeid sellise riigiabi tagasinõudmiseks, millega on tegemist põhikohtuasjas, enne kui komisjon on teinud otsuse, millega tunnistatakse kõnealune riigiabi ühisturuga kokkusobimatuks?
                        
                     
                           b)
                        
                        
                           Kui vastus eelmisele küsimusele on jaatav: kas Varhoven administrativen sad’ile (kõrgeim halduskohus) esitatud komisjoni 15. detsembri 2009. aasta otsust tuleb käsitada ebaseadusliku riigiabi suhtes tehtud negatiivse otsusena määruse nr 659/1999 artikli 14 tähenduses?
                        
                     
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).